CELEX: 52006PC0442
Language: mt
Date: 2006-08-07
Title: Proposta għal regolament tal-Kunsill li jimponi dazju anti-dumping definittiv u li jiġbor definittivament id-dazju proviżorju impost fuq l-importazzjonijiet ta’ kamoxxi tal-ġilda li joriġinaw mir-Repubblika tal-Poplu taċ-Ċina

Avviż Legali Importanti

|

52006PC0483

Proposta għal regolament tal-Kunsill li jimponi dazju anti-dumping definittiv u li jiġbor definittivament id-dazju proviżorju impost fuq l-importazzjonijiet ta’ kamoxxi tal-ġilda li joriġinaw mir-Repubblika tal-Poplu taċ-Ċina  /* KUMM/2006/0442 finali */  

	[pic] | KUMMISSJONI TAL-KOMUNITAJIET EWROPEJ |Brussel 7.8.2006KUMM(2006) 442 finaliProposta għalREGOLAMENT TAL-KUNSILLli jimponi dazju anti-dumping definittiv u li jiġbor definittivament id-dazju proviżorju impost fuq l-importazzjonijiet ta’ kamoxxi tal-ġilda li joriġinaw mir-Repubblika tal-Poplu taċ-Ċina(preżentata mill-Kummissjoni)MEMORANDUM TA’ SPJEGAZZJONIKUNTEST TAL-PROPOSTA |Raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet suġġetti għal dumping minn pajjiżi mhux membri tal-Komunità Ewropea, kif l-aħħar emendat bir-Regolament tal-Kunsill (KE) Nru 2117/2005 tat-23.12.2005 (“ir-Regolament bażiku”) fil-proċediment li jikkonċerna importazzjonijiet ta’ kamoxxi tal-ġilda mir-Repubblika tal-Poplu taċ-Ċina (l-RPĊ). |Kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. |Dispożizzjonijiet eżistenti fil-qasam tal-proposta Miżuri proviżorji imposti mir-Regolament tal-Kummissjoni (KE) Nru 439/2006 tas-16 ta’ Marzu 2006. |Konsistenza ma’ politiki u għanijiet oħra ta’ l-Unjoni Mhux applikabbli. |KONSULTAZZJONI MA’ PARTIJIET INTERESSATI U VALUTAZZJONI TA’ L-IMPATT |Konsultazzjoni mal-partijiet interessati |Il-partijiet interessati fil-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Ġbir u użu ta’ għarfien espert |Ma kien hemm ebda ħtieġa ta’ għarfien espert estern. |Valutazzjoni ta’ l-impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali ta’ l-impatt iżda għandu lista komprensiva ta’ kondizzjonijiet li jridu jkunu vvalutati. |ELEMENTI LEGALI TAL-PROPOSTA |Taqsira ta’ l-azzjoni proposta Fil-25 ta’ Ġunju 2005, il-Kummissjoni, permezz ta’ avviż ippubblikat fil-Ġurnal Uffiċjali ta’ l-Unjoni Ewropea, tat bidu għal proċedura anti-dumping fir-rigward ta’ importazzjonijiet ta’ kamoxxi tal-ġilda li joriġinaw fl-RPĊ. Il-proposta mehmuża biex jiġu imposti miżuri definittivi hija bbażata fuq ir-riżultati definittivi li kkonfermaw l-eżistenza ta’ dumping u ħsara, urew ir-rabta bejn il-ħsara materjali mġarrba mill-industrija tal-Komunità u l-importazzjonijiet iddampjati, u minnhom ma ħarġet l-ebda raġuni ċara li l-impożizzjoni ta’ miżuri tkun kontra l-interessi tal-Komunità. Hu għalhekk propost li l-Kunsill jadotta l-proposta mehmuża għal Regolament li għandu jiġi ppubblikat fil-Ġurnal Uffiċjali ta' l-Unjoni Ewropea. |Bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien minn importazzjonijiet iddampjati minn pajjiżi li mhumiex membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tat-23.12. 2005. |Prinċipju ta’ Sussidjarjetà Il-proposta taqa’ taħt il-kompetenza esklużiva tal-Komunità. Il-prinċipju ta’ sussidjarjetà għalhekk ma japplikax. |Prinċipju ta’ proporzjonalità Din il-proposta tħares il-prinċipju ta’ proporzjonalità għar-raġunijiet li ġejjin. |Il-forma ta’ azzjoni hi deskritta fir-Regolament bażiku hawn fuq imsemmi u ma tħalli ebda ambitu għal deċiżjoni nazzjonali. |L-indikazzjoni ta’ kif il-piż amministrattiv u finanzjarju li jaqa’ fuq il-Komunità, fuq il-gvernijiet nazzjonali, l-awtoritajiet lokali u reġjonali, l-operaturi ekonomiċi u ċ-ċittadini hu mminimizzat u pproporzjonat skond l-għan tal-proposta mhix applikabbli. |Għażla ta’ strumenti |Strumenti proposti: regolament. |Mezzi oħra mhux se jkunu adegwati għax ir-Regolament bażiku ma jaħsibx għal għażliet alternattivi. |IMPLIKAZZJONI BAġITARJA |Il-proposta ma għandhiex implikazzjoni għall-baġit tal-Komunità. |1.  Proposta għalREGOLAMENT TAL-KUNSILLli jimponi dazju anti - dumping definittiv u li jiġbor definittivament id-dazju proviżorju impost fuq l-importazzjonijiet ta’ kamoxxi tal-ġilda li joriġinaw mir-Repubblika tal-Poplu taċ-ĊinaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96[1] tat-22 ta’ Diċembru 1995 dwar il-ħarsien minn importazzjonijiet suġġetti għal dumping minn pajjiżi mhux membri tal-Komunità Ewropea (‘ir-Regolament bażiku’), u b’mod partikulari l-Artikolu 9 tiegħu,Wara li kkunsidra l-proposta mill-Kummissjoni wara li din ikkonsultat il-Kumitat Konsultattiv,Billi:A. MIŻURI PROVIŻORJI(1) Fit-16 ta' Marzu 2006, il-Kummissjoni, bir-Regolament (KE) Nru 439/2006[2] (ir-Regolament proviżorju'), imponiet dazju proviżorju fuq importazzjonijiet fil-Komunità ta’ kamoxxi tal-ġilda li joriġinaw mir-Repubblika tal-Poplu taċ-Ċina ('l-RPĊ').B. Il-PROĊEDURA SUSSEGWENTI(2) Wara l-iżvelar tal-fatti u l-kunsiderazzjonijiet essenzjali li fuqhom ġie deċiż li jkunu imposti l-imsemmija miżuri proviżorji anti-dumping , għadd ta' partijiet interessati għamlu sottomissjonijiet bil-miktub bil-fehmiet tagħhom dwar ir-riżultati proviżorji. Ebda parti ma talbet li tinstema’.(3) Produttur esportatur Ċiniż u importatur li ma ppreżentawx lilhom infushom lill-Kummissjoni qabel l-impożizzjoni tal-miżuri proviżorji, ipprotestaw kontra l-impożizzjoni ta’ dazji anti-dumping definittivi , mingħajr ma ssustanzjaw xi argument li jista’ jitfa’ dubju fuq il-fatti u l-konsiderazzjonijiet li fuqhom ġew imposti l-miżuri proviżorji. Dawn il-kumpaniji madankollu ġew infurmati li, peress li ppreżentaw lilhom infushom tard matul l-investigazzjoni, ma setgħux jitqiesu bħala partijiet li qed jikkooperaw.(4) Il-kumpanija kummerċjali Ċiniża msemmija fil-premessa (25) tar-Regolament proviżorju, tenniet it-talba tagħha li huma għandhom jikkwalifikaw għal determinazzjoni individwali ta’ dumping . Din il-kumpanija diġa ġiet infurmata qabel l-impożizzjoni tal-miżuri proviżorji li d-determinazzjoni individwali tista’ ssir għall-esportaturi produtturi biss u mhux għall-kummerċjanti. It-talba għalhekk ma ntlaqgħetx.(5) Il-partijiet kollha ġew informati bil-fatti u l-kunsiderazzjonijiet essenzjali, li fuqhom kien maħsub li tkun rakkomandata l-impożizzjoni tad-dazji anti-dumping definittivi fuq l-importazzjonijiet ta’ kamoxxi tal-ġilda li joriġinaw mill-RPĊ u l-ġbir definittiv ta’ l-ammonti żgurati permezz tad-dazju proviżorju. Ingħataw ukoll perjodu li fih setgħu jagħmlu rappreżentazzjonijiet sussegwenti għall-iżvelar tal-fatti u l-kunsiderazzjonijiet essenzjali.(6) Il-kummenti li ntbagħtu mill-partijiet interessati kienu kkunsidrati kif xieraq u, fejn kien xieraq, ġew immodifikati r-riżultati skond dan.C. PRODOTT IKKONĊERNAT U PRODOTT LI JIXXIEBAĦ(7) Għal dak li għandu x’jaqsam mal-proċess ta’ produzzjoni kif deskritt fil-premessa (13) tar-Regolament proviżorju, ġie ċċarat li l-wiċċ imrammel tneħħa mill-ġlud, li imbagħad jinżebgħu bl-użu biss ta’ żejt tal-ħuta jew xi żejt ieħor ta’ l-annimali fil-każ tal-kamoxxi tal-ġilda, jew jinżebgħu parzjalment bl-aldeidi jew b’ xi aġenti oħra ta’ żebgħa imbagħad b’żejt tal-ħuta jew b’ xi żejt ieħor ta’ l-annimali fil-każ ta’ kamoxxi tal-ġilda kkombinati.(8) Barra minn hekk, sabiex tiġi ċċarata r-referenza magħmula għall-kamoxxa qoxra tal-ġilda u kamoxxa qoxra tal-ġilda kkombinata fil-premessa (14) tar-Regolament proviżorju, il-prodott ikkonċernat irid jiġi ddefinit bħala kamoxxa tal-ġilda, jew kamoxxa tal-ġilda kkombinata, maqtugħa jew le fil-forma, inkluża l-kamoxxa qoxra tal-ġilda u l-kamoxxa qoxra tal-ġilda kkombinata (kamoxxa tal-ġilda) li toriġina fir-RPĊ (il-prodott ikkonċernat), ikklassifikata bħalissa ġewwa l-kodiċi NM 4114 10 10 u 4114 10 90.(9) Minħabba li m’hemm ebda kummenti f'dan ir-rigward, il-premessi (13) sa (17) tar-Regolament proviżorju huma jekk le ikkonfermati.D. DUMPING1. Il-valur normali(10) Wara l-iżvelar proviżorju, il-kumpanija kummerċjali Ċiniża msemmija fil-premessa (4) hawn fuq, oġġezzjonat għall-użu ta’ l-Istati Uniti ta’ l-Amerika bħala pajjiż analogu kif preskritt fil-premessa (22) tar-Regolament proviżorju, b'mod partikolari fir-rigward ta' nuqqas ta' produzzjoni allegat fl-Istati Uniti. Barra minn hekk, hija stqarriet li r-raġunijiet għaliex it-Turkija ma tqisitx ma kinux ġustifikati kif xieraq. Din il-kumpanija kummerċjali ma ssostanzjatx l-istqarrija tagħha u lanqas ma pprovdiet evidenza.(11) Kif hemm spjegat fil-premessa (21) tar-Regolament provizorju, fil-każ tat-Turkija, l-analiżi wriet li s-suq domestiku Tork kien limitat ħafna. Kważi l-produzzjoni kollha Torka hija orjentata lejn l-esportazzjoni (l-aktar fl-Ewropa u fl-Istati Uniti ta’ l-Amerika) u għalhekk il-bejgħ domestiku ma kienx rappreżentattiv biex tintgħażel it-Turkija bħala pajjiż analogu. Is-suq domestiku Tork huwa anqas minn 2% tas-suq domestiku ta’ l-Istati Uniti u jidher ukoll li huwa aktar limitat mis-suq ta’ l-Istati Uniti f’termini ta’ kompetizzjoni. Tabilħaqq, kien hemm livell għoli ta’ kompetizzjoni fl-Istati Uniti minn importazzjonijiet minn pajjiżi oħra, kif spjegat fil-premessa (22) tar-Regolament proviżorju. Għal dak li għandu x’jaqsam man-nuqqas ta’ produzzjoni allegat fl-Istati Uniti, ta’ min jinnota li kien biss wara l-perjodu ta’ investigazzjoni (‘PI') li l-produttur ta’ l-Istati Uniti li kkoopera beda jidelokalizza l-produzzjoni. Matul il-PI, kien hemm suq domestiku rilevanti għall-kamoxxi tal-ġilda fl-Istati Uniti. Għalhekk, l-għażla ta' l-Istati Uniti bħala pajjiż analogu hi b'dan ikkonfermata.(12) Wara l-iżvelar definittiv, dan in-negozjant baqa’ jikkontesta kemm l-Istati Uniti huwa xieraq bħala pajjiż analogu u sostna li d- data pprovduta mill-produttur ta’ l-Istati Uniti diffiċli tiġi vverifikata minħabba li din il-kumpanija kienet waqfet il-produzzjoni tagħha fl-Istati Uniti, u għalhekk din d- data tista’ ma tkunx ta’ min jorbot fuqha. F’dan ir-rigward, ta’ min jinnota, li matul il-PI, kif imsemmi fil-premessa (11) hawn fuq, il-produttur kien għadu jipproduċi kwantitajiet konsiderevoli ta’ kamoxxi tal-ġilda fl-Istati Uniti għal bejgħ fuq is-suq domestiku tagħha. Barra minn dan, id- data għall-PI li fuqha l-valur normali ġie stabbilit ġiet ivverifikata kif xieraq fuq il-post ta’ produzzjoni tal-produttur ta’ l-Istati Uniti u nstab li kienet preċiża u ta’ min jorbot fuqha.(13) Minħabba li m’hemm ebda kummenti oħra f'dan ir-rigward, il-premessi (20) sa (24) tar-Regolament proviżorju huma kkonfermati.2. Prezz ta' esportazzjoni(14) Minħabba li ma kien hemm ebda kumment f’dan ir-rigward, il-premessa (25) tar-Regolament proviżorju hi b’dan ikkonfermata.3. Tqabbil(15) Bħala segwitu għall-iżvelar proviżorju, il-kumpanija kummerċjali Ċiniża msemmija fil-premessa (4) hawn fuq, talbet li għandu jsir aġġustament ieħor fir-rigward ta’ differenzi fil-karatteristiċi fiżiċi minħabba li xi wħud mill-kamoxxi tal-ġilda esportati lejn il-Komunità mill-RPĊ kienu f’sura ta’ xogħol ta’ rqajja, magħmula minn biċċiet żgħar milli jifdal ta’ kamoxxa tal-ġilda, li kienu ta’ kwalità inqas tajba mill-kamoxxa tal-ġilda mibjugħa mill-industrija ta’ l-Istati Uniti.(16) It-talba ġiet eżaminata abbażi ta’ l-informazzjoni pprovduta mill-kumpanija kummerċjali u milqugħa sa fejn l-esportazzjonijiet ta’ l-irqajja tal-kamoxxa tal-ġilda setgħu jiġu identifikati. Għalhekk, sar aktar aġġustament fir-rigward tax-xogħol tar-rqajja mill-kamoxxa tal-ġilda sabiex jiġi żgurat paragun ġust bejn il-valur normali u l-prezz ta’ esportazzjoni, biż-żieda fl-aġġustament għad-differenzi fil-karatteristiċi fiżiċi stabbiliti fil-premessa (26) tar-Regolament proviżorju.4. Il-marġni tad- dumping(17) Fid-dawl ta’ dan hawn fuq imsemmi, il-marġni tad- dumping determinat b’mod finali, muri bħala perċentwali tal-prezz tal-fruntiera tal-Komunità CIF, dazju mhux imħallas, huwa ta’ 69,8%.E. DANNU1. Produzzjoni Komunitarja(18) Minħabba li ma kien hemm ebda kumment f’dan ir-rigward, il-premessa (28) tar-Regolament proviżorju hi b’dan ikkonfermata.2. Definizzjoni ta’ l-industrija Komunitarja(19) Minħabba li ma kien hemm ebda kumment f’dan ir-rigward, il-premessi (29) u (30) tar-Regolament proviżorju huma b’dan ikkonfermati.3. Il-konsum tal-Komunità(20) Waqt analiżi ta’ l-informazzjoni statistika disponibbli mill-Eurostat, l-importazzjonijiet minn pajjiżi terzi għajr mill-RPĊ ġew modifikati. Sussegwentement, iċ-ċifri ta’ konsum tal-Komunità ġew emendati skond kif ġej:Konsum Komunitarju evidenti | 2001 | 2002 | 2003 | 2004 | PI |Piedi kwadri (eluf) | 20 462 | 21 334 | 22 109 | 21 312 | 21 886 |Indiċi 2001 = 100 | 100 | 104 | 108 | 104 | 107 |(21) Dan juri li d-domanda għall-prodott ikkonċernat fil-Komunità żdiedet b’7% matul il-perjodu kkunsidrat li huwa naqra aktar milli hemm stabbilit fil-premessa (31) tar-Regolament proviżorju. Abbażi ta' dan, u minħabba li m’hemmx aktar kummenti li jikkonċernaw il-konsum tal-Komunità, il-metodoloġija spjegata fil-premessa (31) tar-Regolament proviżorju hija b’dan ikkonfermata.4. Volum ta’ importazzjonijiet mill-pajjiż ikkonċernat u s-sehem tas-suq(22) Minħabba ċ-ċifri mibdulin bi ftit li xejn għall-konsum fil-Komunità, is-sehem tas-suq ta’ l-importazzjonijiet mill-RPĊ ġie mmodifikat skond dawn tul il-perjodu kkunsidrat skond kif ġej:2001 | 2002 | 2003 | 2004 | PI |Is-sehem tas-suq | 10,4% | 7,6% | 22,8% | 29,4% | 30,2% |(23) Matul il-perjodu kkunsidrat, l-importazzjonijiet mill-RPĊ żiedu s-sehem tagħhom tas-suq tal-Komunità minn 10,4% fl-2001 għal 30,2% fil-PI. Din iż-żieda rapida fis-sehem tas-suq seħħet fuq sfond ta’ tkabbir aktar bil-mod fil-konsum. Għalhekk, it-tendenza stabbilita fil-premessa 33 tar-Regolament provviżorju hija b’dan ikkonfermata.(24) Wara li ntlaqgħet it-talba magħmula mill-kumpanija kummerċjali Ċiniża kif stabbilit fil-premessa (16) hawn fuq, u l-aġġustament rilevanti magħmul għall-fini tal-kalkoli ta’ dumping , sar aġġustament bħalu fil-prezzijiet ta’ importazzjoni tal-prodott ikkonċernat minħabba l-kwalità ifqar tal-kamoxxi tal-ġilda esportati lejn il-Komunità mill-RPĊ taħt sura ta’ xogħol ta’ rqajja għall-fini ta’ kalkolu tal-livell ta’ qtugħ fil-prezz. L-aġġustament minħabba differenzi fil-kwalità stabbilit fil-premessa (35) tar-Regolament proviżorju għalhekk tranġa ‘l fuq. Abbażi ta' dan, il-paragun wera li matul il-PI, il-prodotti kkonċernati li joriġinaw fl-RPĊ inbiegħu fil-Komunità bi prezzijiet li qatgħu il-prezzijiet ta' l-industrija Komunitarja, meta espressi bħala perċentwal ta' dawn ta' l-aħħar, b’29%.(25) Minħabba li ma kien hemm ebda kumment f’dan ir-rigward, il-premessi (32) u (34) tar-Regolament proviżorju huma b’dan ikkonfermati.5. Il-qagħda ekonomika ta' l-industrija tal-Komunità(26) Minħabba ċ-ċifri mibdulin għall-konsum fil-Komunità, is-sehem tas-suq ta’ l-industrija tal-Komunità ġie modifikat skond dawn tul il-perjodu kkunsidrat skond kif ġej:2001 | 2002 | 2003 | 2004 | PI |Is-sehem tas-suq | 39,9% | 38,3% | 33,8% | 30,1% | 30,8% |(27) It-tnaqqis sinifikanti fil-volum tal-bejgħ ta’ l-industrija tal-Komunità tul il-perjodu kkonsidrat jidher fis-sħiħ fis-sehem tas-suq li naqas b’mod kontinwu minn 39,9% fl-2001 sa 30,8% fil-PI. Għalhekk, it-tendenza stabbilita fil-premessa 39 tar-Regolament provviżorju hija b’dan ikkonfermata.(28) Minħabba li ma kien hemm ebda kumment f’dan ir-rigward, il-premessi (37) u (38) u (40) sa (54) tar-Regolament proviżorju huma b’dan ikkonfermati.5. Konklużjoni dwar id-dannu(29) Il-fatturi analizzati ta’ hawn fuq , jiġifieri il-konsum fil-Komunità, is-sehem tas-suq ta’ l-industrija tal-Komunità u dak tal-produtturi Ċiniżi ma kellhomx effett fuq it-tendenzi kif stabbiliti fir-Regolament proviżorju. Dwar il-marġini ta’ qtugħ fil-prezz, dan baqa’ fuq livell għoli. Abbażi ta’ dan, il-konklużjonijiet rigward id-dannu materjali mġarrab mill-industrija tal-Komunità kif stabbilit fir-Regolament proviżorju baqgħu l-istess. Minħabba li m’hemmx aktar kummenti, huma għalhekk ikkonfermati b’mod definit.F. KAWŻAZZJONI1. Effetti ta' l-importazzjonijiet dumped(30) Il-kummerċjant esportatur li kkoopera saħaq li l-Kummissjoni naqset milli tistabbilixxi kawżazzjoni b’sisien sodi dwar l-importazzjonijiet tal-prodott ikkonċernat. Huwa oġġezzjona wkoll dwar l-analiżi fir-Regolament proviżorju meta saħaq li peress li l-prezzijiet ta' importazzjoni kienu baxxi għal żmien twil u b'mod partikolari anke meta l-industrija tal-Komunità kien fiha l-qligħ, m’hemm ebda rabta ta’ każwalità bejn il-prezzijiet ta’ importazzjoni u l-possibbiltà negattiva ta’ qligħ ta’ l-industrija tal-Komunità matul il-PI.(31) F’dan ir-rigward, għandu l-ewwelnett jiġi nnutat li skond l-Artikolu 3(5) tar-Regolament bażiku, l-analiżi tad-dannu mhuwiex limitat għall-qligħ ta’ l-industrija tal-Komunità, iżda wkoll għal bosta fatturi oħra kif stabbiliti fil-premessi (28) sa (58) tar-Regolament proviżorju, li fuq il-bażi tiegħu l-industrija tal-Komunità nstabet li sofriet minn danni materjali tul il-perjodu meqjus. Rigward l-effett ta’ l-importazzjonijiet dumped , dan ġie muri b’mod partikolari miż-żieda tripla tas-sehem tas-suq ta’ l-importazzjonijiet mill-RPĊ tul il-perjodu meqjus. Din iż-żieda saret bi ħsara ta’ l-industrija Komunitarja peress li din ħabbtet wiċċha ma’ nuqqas sostanzjali tal-volum tal-bejgħ tagħha (-17 punti ta’ persentaġġ) minkejja f’suq li qiegħed jikber. Għal dak li għandu x’jaqsam mal-prezzijiet dumped , dawn instabu li naqqsu b’mod sinifikanti l-prezzijiet ta’ l-industrija Komunitarja tul il-PI. Għalkemm il-prezzijiet ta’ importazzjoni tabilħaqq ma segwewx xejriet negattivi stretti, iżda varjaw kemmxejn tul il-perjodu meqjus, baqgħu fuq livell li kien b’mod sinifikanti inqas minn dak ta’ l-industrija Komunitarja li juri b’hekk li huma naqqsu b’mod kontinwu l-kondizzjonijiet tas-suq li progressivament sforza lill-industrija Komunitarja sabiex tnaqqas il-prezzijiet tal-bejgħ tagħha kif jidher ċar fil-premessa (45) tar-Regolament proviżorju. Fuq din il-bażi, l-argument tan-negozjant li jesporta ġie rrifjutat.(32) Fin-nuqqas ta’ kwalunkwe kumment ieħor li jikkonċerna l-effetti ta’ l-importazzjonijiet dumped , il-premessi (60) sa (64) stipulati fir-Regolament proviżorju huma b’dan ikkonfermati.2. Effetti ta’ fatturi oħra(33) L-istess partit argumenta wkoll li peress li l-prezz medju ta’ l-importazzjonijiet mit-Turkija tul l-PI kien ħafna inqas mill-prezz mill-RPĊ u l-prezzijiet ta’ L-importazzjonijiet minn pajjiżi terzi oħra kienu tassew inqas minn dawk ta’ l-industrija Komunitarja, l-esklużjoni ta’ dawk l-importazzjonijiet mill-analiżi tad-danni u l-istħarriġ tad- dumping turi li l-RPĊ kienet immirata b’għan fuq bażi diskriminatorja. Rigward l-importazzjonijiet mit-Turkija, ġie argumentat ukoll li l-metodoloġija użata mill-Kummissjoni biex tuża b’mod selettiv it-tendenzi tal-prezzijiet mhijiex kompatibbli mar-regoli dwar bosta dispożizzjonijiet tad-WTO.(34) F’dan ir-rigward, għandu jiġi nnutat fil-bidu li l-Kummissjoni analizzat l-importazzjonijiet mit-Turkija separatament, peress li kienu l-aktar sinifikanti fil-volum wara dawk mill-RPĊ. Għall-għan ta’ kjarifika, trasparenza u tlestija ta’ l-analiżi u minħabba r-reviżjoni tad- data statistika msemmija fil-premessa (19), hija ppreżentata hawn isfel tabella aktar dettaljata b’importazzjonijiet revisti mill-pajjiżi terzi.Importazzjonijiet minn pajjiżi terzi oħra | 2001 | 2002 | 2003 | 2004 | PI |It-Turkija (elf pied kwadru) | 353 | 380 | 237 | 893 | 1 677 |Prezzijiet medji (EUR/piedi kwadri) | 1,01 | 0,73 | 0,33 | 0,81 | 0,52 |Ir-Rumanija (elf pied kwadru) | 300 | 137 | 280 | 330 | 303 |Prezzijiet medji (EUR/piedi kwadri) | 0,99 | 0,68 | 0,45 | 0,61 | 0,64 |Il-Pakistan (elf pied kwadru) | 50 | 330 | 167 | 157 | 210 |Prezzijiet medji (EUR/piedi kwadri) | 1,00 | 0,37 | 0,90 | 1,20 | 0,54 |Il-Messiku (elf pied kwadru) | 590 | 1 017 | 853 | 293 | 170 |Prezzijiet medji (EUR/piedi kwadri) | 1,54 | 1,16 | 1,06 | 1,43 | 1,13 |Pajjiżi oħra għajr dawk imsemmija hawn fuq (elf pied kwadru) | 1 029 | 1 125 | 939 | 881 | 1 138 |Prezzijiet medji (EUR/piedi kwadri) | 1,29 | 0,84 | 0,88 | 0,57 | 0,49 |(35) Din it-tabella turi li huma biss l-importazzjonijiet mit-Turkija li żdiedu b’mod sostanzjali, jiġifieri minn 353 elf pied kwadrat fl-2001 għal 1 677 elf pied kwadrat fil-PI f’prezzijiet li huma anqas minn dawk ta’ l-industrija Komunitarja. Madankollu, kif spjegat fil-premessa (66) tar-Regolament proviżorju, parti sinifikanti ta’ dawn l-importazzjonijiet saru minn produttur Komunitarju li jikkoopera sabiex ilesti l-firxa tal-prodotti tiegħu jew sabiex jesporta mill-ġdid il-prodott wara li ġie mirqum u ppakkjat mill-ġdid u għalhekk dawn il-kwantitajiet ma setgħux ikkawżaw danni lill-industrija Komunitarja. Għal dak li għandu x’jaqsam mal-kwantitajiet li baqgħu, huma rrapreżentaw sehem tas-suq baxx u stabbli madwar 2%, għajr tal-PI, u kif spjegat fil-premessa (66) tar-Regolament proviżorju, dawn l-importazzjonijiet jista’ jkun li kkontribwew, iżda mhux b’mod sinifikanti, għad-danni materjali mġarrba mill-industrija Komunitarja.(36) Rigward il-pajjiżi l-oħra, (għajr it-Turkija) imsemmija fit-tabella hawn fuq, l-importazzjonijiet tagħhom irrappreżentaw sehem fis-suq ta’ kważi jew saħansitra ta’ inqas mid- de minimis fil-PI u b’tendenza negattiva jew relattivament stabbli tul il-perjodu meqjus. Is-sehem tas-suq globali ta’ l-importazzjonijiiet minn dawn il-pajjiżi, naqas minn 9,6% fl-2001 għal 8,3% fil-PI. Fuq din il-bażi, huwa meqjus definittivament li l-ebda wieħed minn dawn il-pajjiżi ma kkawża danni lill-Komunità.(37) L-argument tal-kumpanija ta’ negozju Ċiniża ikkwotat fl-aħħar tal-premessa (33) li skondu “l-metodoloġija użata mill-Kummissjoni biex tuża b’mod selettiv it-tendenzi tal-prezzijiet mhux kompatibbli mar-regoli dwar bosta dispożizzjonijiet tad-WTO” kien vag u mingħajr sisien u għalhekk ġie rrifjutat.(38) Fuq il-bażi ta’ dan ta’ hawn fuq, u fin-nuqqas ta’ kwalunkwe tagħrif ieħor imressaq li jissostanzja l-effett ta’ l-importazzjonijiet minn pajjiżi oħra għajr mill-RPĊ, huwa definittivament meqjus li tali importazzjonijiet ma jistgħux ikunu r-raġuni determinanti għall-qagħda dannuża ta’ l-industrija Komunitarja.(39) Ġie argumentat ukoll li d-dannu mġarrab mill-industrija tal-Komunità kien fil-biċċa l-kbira kkaġunat mit-telf tagħha fis-swieq ta’ l-esportazzjoni. Tressaq li jekk kwalunkwe telfien fis-suq barrani huwa attribwit għal pajjiż li hu suġġett għal stħarriġ ta’ l- anti-dumping, l-azzjoni fiha nfisha tippunta lejn intenzjoni diskriminatorja.(40) Fil-bidu għandu jiġi nnutat li l-analiżi tal-Kummissjoni tal-qagħda ta’ l-industrija tal-Komunità li tinkludi l-qligħ tqis biss l-attività tan-negozju tagħha għall-prodott ikkonċernat fi ħdan il-Komunità. Għalhekk, kwalunkwe dannu kkawżat allegatament mit-telfien fis-swieq ta’ l-esportazzjoni mhuwiex meqjus fil-qafas ta’ dan l-istħarriġ. Barra minn hekk, l-esportazzjonijiet ta’ l-industrija Komunitarja ssemmew safejn kien meħtieġ biex jiġu interpretati ċerti indikaturi aggregati bħal pereżempju l-ishma. Għalhekk, jitqies li l-analiżi tal-qagħda ta’ l-industrija Komunitarja saret b’ħarsien sħiħ tar-Regolament bażiku.(41) Fin-nuqqas ta’ kwalunkwe kummenti dwar il-każwalità, il-premessi (59) sa (72) stipulati fir-Regolament proviżorju huma b’dan ikkonfermati.G. INTERESS KOMUNITARJU(42) Fin-nuqqas ta’ kwalunkwe kumment dwar l-interess Komunitarju, il-premessi (73) sa (82) stipulati fir-Regolament proviżorju huma b’dan ikkonfermati.H. MIŻURI DEFINITTIVI GĦALL- ANTI-DUMPING(43) Fid-dawl tal-klejm imsemmi fil-premessi (15), (16) u (24), id- data ta’ importazzjoni użata fid-determinazzjoni tal-livell ta’ tneħħija tad-dannu, kif deskritta fil-premessa (86) tar-Regolament proviżorju, ġiet aġġustata sabiex tqis il-fatt li ċerti kwantitajiet tal-kamoxxi tal-ġilda esportati lill-Komunità mill-RPĊ fis-sura ta’ biċċiet żgħar kienu ta’ kwantità aktar baxxa mill-kamoxxi tal-ġilda mibjugħa mill-industrija Komunitarja.(44) Fid-dawl ta’ dan ta’ hawn fuq, il-livell ta’ tneħħija tad-dannu li fl-aħħar ġie ddeterminat kien ta’ 58,9%.(45) Fid-dawl tal-konklużjonijiet li ntlaħqu rigward id- dumping , id-danni, il-kawżazzjoni u l-interess Komunitarju, u skond l-Artikolu 9(4) tar-Regolament bażiku, għandu jiġi impost dazju anti-dumping definittiv fuq l-importazzjonijiet tal-kamoxxi tal-ġilda li joriġinaw mill-RPĊ fuq livell tal-marġni tad- dumping u tad-danni aktar baxxi, skond ir-regola tad-dazji aktar baxxi. F’dan il-każ, ir-rata tad-dazju għandha tkun stabbilita kif xieraq fuq il-livell tad-danni li nstabu. Fuq din il-bażi, id-dazju definittiv hu ta’ 58,9%.I. ĠBIR DEFINITTIV TAD-DAŻJU PROVIŻORJU(46) Fid-dawl tal-kobor tal-marġni tad- dumping misjuba fl-RPĊ u b’kunsiderazzjoni tal-livell tad-danni kkaġunati lill-industrija Komunitarja, jitqies meħtieġ li l-ammonti żgurati permezz tad-dazju anti-dumping definittiv impost mir-Regolament proviżorju għandu jinġabar sa l-ammont tad-dazju definittiv impost. Peress li d-dazju definittiv hu anqas mid-dazju proviżorju, l-ammonti żgurati aktar mir-rata definittiva tad-dazju anti-dumping għandhom jinħelsu.ADOTTA DAN IR-REGOLAMENT:Artikolu 11. Hawnhekk qiegħed jiġi impost dazju anti-dumping definittiv fuq l-importazzjonijiet ta kamoxxi tal-ġilda u kamoxxi tal-ġilda kkombinati maqtugħa jew le fil-forma, kif ukoll il-qoxra tal-kamoxxa tal-ġilda u l-qoxra tal-kamoxxa tal-ġilda kkombinata li ġejja mir-Repubblika tal-Poplu taċ-Ċina, li jaqgħu taħt il-kodiċi NM 4114 10 10 u 4114 10 90.2. Ir-rata tad-dazju anti-dumping definittiv applikabbli għall-prezz nett, ħieles fil-fruntiera Komunitarja, qabel id-dazju, għal prodotti magħmula mill-kumpaniji kollha fir-Repubblika tal-Poplu taċ-Ċina għandu jkun ta’ 58,9%.3. Sakemm mhux speċifikat mod ieħor, għandhom japplikaw id-dispożizzjonijiet fis-seħħ li jikkonċernaw id-dażju doganali.Artikolu 2L-ammonti żgurati permezz tad-dazju anti-dumping proviżorju skond ir-Regolament tal-Kummissjoni (KE) Nru 439/2006 fuq l-importazzjonijiet tal-kamoxxi tal-ġilda li joriġinaw mir-Repubblika tal-Poplu taċ-Ċina se jinġabru b’mod definittiv bir-rata tad-dazju definittiv impost skond l-Artikolu 1. L-ammonti żgurati li jaqbżu l-ammont tad-dazju definittiv se jinħelsu.Artikolu 3Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p.1. Regolament kif l-aħħar emendat bir-Regolament (KE) Nru 2117/2005 (ĠU L 340, 23.12.2005, p. 17).[2] ĠU L 80, 17.3.2006, p. 7